wickkiey/tamil-wikipedia-chunked huggingface dataset:
# மேச்சேரி

## மேச்சேரி செம்மறி ஆடுகள்

- இந்த இன ஆடுகள் சேலம் மாவட்டத்தில் குறிப்பாக மேச்சேரி, கொளத்தூர், நங்கவள்ளி, ஓமலூர் பகுதிகளிலும், ஈரோடு மற்றும் தருமபுரி மாவட்டங்களின் சில பகுதிகளிலும் காணப்படுகின்றன. மேச்சேரி இனச் செம்மறியாடுகள் இளம்பழுப்பு நிறம் கொண்டவை. இந்த இன ஆடுகளுக்கு கொம்புகள் கிடையாது. இதன் தோல், தரத்தில் மிக உயர்ந்தது. மேலும் மொத்த உடல் எடையில் இறைச்சி கொடுக்கும் விழுக்காடு மற்ற இனங்களைவிட அதிகம்.
- மேச்சேரி ஆடுகள் உலக அளவில் மிகவும் பிரசித்தி பெற்ற ஆடு வகைகள் ஆகும். இதன் சுவை மற்ற ஆடுகளை காட்டிலும் சற்றே சுவை மிகுந்தது.
- இந்த வகை ஆடுகளுக்கென்று தனி ஆராய்ச்சி நிலையம் மேச்சேரி அருகே பொட்டனேரி என்ற ஊரில் அமைந்துள்ளது.
# மேச்சேரி

## கல்வி

மேச்சேரியின் அருகே 'காவேரி பொறியியல் கல்லூரி' அமைந்துள்ளது. மேலும் அமரம் அருகே மகளிர் கலை கல்லூரி விரைவில் அமைய உள்ளது.  
இவ்வூரில் இருந்து 5.9 கி.மீ தொலைவில் உள்ள சாத்தப்பாடி என்ற ஊரில் பாலமுருகன் கலை மற்றும் அறிவியல் கல்லூரி அமைந்துள்ளன.
# மேச்சேரி

## போக்குவரத்து

இங்கிருந்து மேட்டூர் 21கி.மீ தொலைவிலும், சேலம் 32கி.மீ தொலைவிலும், தருமபுரி 42கி.மீ தொலைவிலும் அமைந்துள்ளது.  
மேலும் அருகில் உள்ள சிறு நகரங்களான ஏரியூர், பென்னாகரம், ஒகேனக்கல் போன்ற ஊர்களையும் இணைக்கும் நகரமாக திகழ்கிறது.
# மேச்சேரி

## தொழில் மற்றும் விவசாயம்

மேச்சேரியின் அருகே ஜிண்டால் எஃகு நிறுவனம் தனது மிகபெரிய இரும்பு தொழிற்சாலையை அமைத்துள்ளது. இதனை சுற்றியுள்ள பகுதிகளில் வாழும் மக்கள் இந்த தொழிற்சாலையில் பணிபுரிகின்றனர்.  
மேலும் இந்த ஊரின் மக்கள் பெரும்பாலும் விவசாயத்தையும், செங்கல் சூளையும் செய்து வருகின்றனர்.  
சாமராஜபேட்டை பகுதி மற்றும் அதனை சுற்றி பல பகுதியில் பெருமளவில் கைத்தறி மற்றும் விசைத்தறி நெசவாளர்கள் உள்ளனர். மேலும் இந்த பகுதியில் தேவாங்க நெசவாளர் அதிகம் உள்ளனர்.  
மேச்சேரியின் சுற்றுவட்டாரப்பகுதியில் மட்டும் தோராயமாக 5000 அதிகமான பேர் நெசவுத்தொழில் செய்கிறார்கள்.  
இங்கு அதிகம் கேழ்வரகு, சோளம், கம்பு, வேர்க்கடலை போன்ற பயிர்கள் பயிரிடப்படுகின்றன.
# மேலச்செவல்

**மேலச்செவல்** (ஆங்கிலம்:Melacheval), என்பது இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம், அம்பாசமுத்திரம் வட்டத்தில் இருக்கும் ஒரு பேரூராட்சி ஆகும்.
# மேலச்செவல்

## அமைவிடம்

மேலச்செவல் பேரூராட்சி, திருநெல்வேலியிலிருந்து 15 கி.மீ. தொலைவில் உள்ளது. அம்பாசமுத்திரம் 15 கி.மீ. தொலைவில் உள்ளது.
# மேலச்செவல்

## பேரூராட்சியின் அமைப்பு

8 ச.கி.மீ. பரப்பும், 15 வார்டுகளும், 74 தெருக்களும் கொண்ட இப்பேரூராட்சி அம்பாசமுத்திரம் (சட்டமன்றத் தொகுதி)க்கும், திருநெல்வேலி மக்களவைத் தொகுதிக்கும் உட்பட்டது.
# மேலச்செவல்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,181 வீடுகளும், 8,435 மக்கள்தொகையும் கொண்டது.
# மேலகரம்

**மேலகரம்** (ஆங்கிலம்:**Melagaram**), இந்தியாவின் தமிழ்நாடு மாநிலத்தில் அமைந்துள்ள தென்காசி மாவட்டம், தென்காசி வட்டத்தில் இருக்கும் ஒரு பேரூராட்சி ஆகும்.
# மேலகரம்

## அமைவிடம்

மேலகரம் பேரூராட்சி, மாவட்டத் தலைமையிடமான தென்காசியிலிருந்து 3 கி.மீ. தொலைவிலும், குற்றாலத்திலிருந்து 2 கி.மீ. தொலைவிலும், இலஞ்சியிலிருந்து 3 கி.மீ. தொலைவிலும், ஆயிரப்பேரிலிருந்து 4 கி.மீ. தொலைவிலும் உள்ளது.
# மேலகரம்

## பேரூராட்சியின் அமைப்பு

6.56 ச.கி.மீ. பரப்பும், 15 வார்டுகளும், 90 தெருக்களும் கொண்ட இப்பேரூராட்சி தென்காசி (சட்டமன்றத் தொகுதி)க்கும், தென்காசி மக்களவைத் தொகுதிக்கும் உட்பட்டது.
# மேலகரம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி மேலகரம் பேரூராட்சி 5,884 வீடுகளும், 14,535 மக்கள்தொகையும் கொண்டது.
# மேலகரம்

## புகழ்பெற்றவர்கள்

- திருக்குற்றாலக் குறவஞ்சி எழுதிய திரிகூடராசப்பக் கவிராயர்
- திருவாடுதுறை ஆதின அதிபர் - சுப்பிரமணிய தேசிகர்
# மேலமடை

**மேலமடை** (ஆங்கிலம்:Melamadai), இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில் இருந்த ஒரு பேரூராட்சி ஆகும். 2012-ஆம் ஆண்டில் மேலமடை மதுரை மாநகராட்சியுடன் 30-ஆவது வார்டு ஆகச் சேர்க்கப்பட்டது.
# மேலமடை

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 28,885 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். மேலமடை மக்களின் சராசரி கல்வியறிவு 78% ஆகும், இதில் ஆண்களின் கல்வியறிவு 82%, பெண்களின் கல்வியறிவு 74% ஆகும். இது இந்திய தேசிய சராசரி கல்வியறிவான 59.5% விட கூடியதே. மேலமடை மக்கள் தொகையில் 10% ஆறு வயதுக்குட்பட்டோர் ஆவார்கள்.
# மேலமையூர்

**மேலமையூர்** (ஆங்கிலம்:Melamaiyur), இந்தியாவின் தமிழ்நாடு மாநிலத்தில் அமைந்துள்ள காஞ்சிபுரம் மாவட்டத்தில் இருக்கும் ஒரு கணக்கெடுப்பில் உள்ள ஊர் ஆகும்.
# மேலமையூர்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 5155 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். மேலமையூர் மக்களின் சராசரி கல்வியறிவு 81% ஆகும், இதில் ஆண்களின் கல்வியறிவு 84%, பெண்களின் கல்வியறிவு 78% ஆகும். இது இந்திய தேசிய சராசரி கல்வியறிவான 59.5% விட கூடியதே. மேலமையூர் மக்கள் தொகையில் 8% ஆறு வயதுக்குட்பட்டோர் ஆவார்கள்.
# மேலத்திருப்பந்துருத்தி

**மேலத்திருப்பந்துருத்தி** (ஆங்கிலம்:Melathiruppanthuruthi), இந்தியாவின், தமிழ்நாடு மாநிலத்தில் உள்ள தஞ்சாவூர் மாவட்டத்தில், திருவையாறு தாலுக்காவில் இருக்கும் ஒரு பேரூராட்சி ஆகும்.
# மேலத்திருப்பந்துருத்தி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,240 வீடுகளும், 9,074 மக்கள்தொகையும் கொண்டது.
# மேல்பட்டாம்பாக்கம்

**மேல்பட்டாம்பாக்கம்** (**Melpattampakkam**) இந்தியாவின் தமிழ்நாடு மாநிலத்தில் அமைந்துள்ள கடலூர் மாவட்டத்தில் உள்ள பண்ருட்டி வட்டத்தில் இருக்கும் ஒரு பேரூராட்சி ஆகும்.  
இப்பேரூராட்சிக்கு கிழக்கே நெல்லிக்குப்பம் ஈ.ஐ.டி. பாரி சர்க்கரை ஆலை உள்ளது, வடக்கில் தென்பெண்ணை ஆறு உள்ளது. மாமல்லபுரத்தை அடுத்து இப்பேரூராட்சி பகுதியில் சிலை சிற்ப வேலைகள் அதிகம் நடைபெறுகின்றது. இப்பகுதியில் விவசாயம் சிறந்த முறையிலும் முதன்மை தொழிலாகவும் செய்யப்படுகிறது. நெல், கரும்பு மற்றும் வாழை அதிக அளவில் சாகுபடி செய்யப்படுகிறது.
# மேல்பட்டாம்பாக்கம்

## அமைவிடம்

இந்தியாவின் தென் கிழக்குப்பகுதியில் மேல்பட்டாம்பாக்கம் பேரூராட்சி அமைந்துள்ளது.கிழக்கே கடலூருக்கு 16 கி.மீ..; வடகிழக்கே புதுச்சேரி 42.2 கி.மீ..; மேற்கே பண்ருட்டி 10 கி.மீ..; வடமேற்கே விழுப்புரம் 30 கி.மீ.. மற்றும் தெற்கே நெய்வேலி 40 கி.மீ.. தொலைவில் உள்ளது.இங்கிருந்து விருத்தாச்சலம் 64 கி.மீ..சென்னை சுமார் 187 கி.மீ.. தொலைவிலும், திருச்சி 169 கி.மீ.. தொலைவிலும், சேலம் 188 கி.மீ.. தொலைவிலும்,திருவண்ணாமலை 92 கி.மீ., தொலைவிலும்,மற்றும் வேலூர் 156 கி.மீ..தொலைவிலும் அமைந்துள்ளன.
# மேல்பட்டாம்பாக்கம்

## சாலைப் போக்குவரத்து

மேல்பட்டம்பாக்கத்தில் சாலை வலைப்பின்னல் மூலமாக இணைக்கப்பட்டிருக்கும் நகரமாகும். பண்ருட்டி,கடலூர்,விழுப்புரம்,திருவண்ணாமலை,ஆரணி மற்றும் வேலூர்,உளுந்தூர்ப்பேட்டை, கள்ளக்குறிச்சி,சின்னசேலம், சேலம்,ஈரோடு,திருப்பூர்,கோயம்புத்தூர்,உதகமண்டலம் போன்ற நகரங்களுக்கு செல்ல அடிக்கடி பேருந்துகள் உள்ளன.
# மேல்பட்டாம்பாக்கம்

## இருப்புப்பாதை

மேல்பட்டம்பாக்கத்தில் ரயில் நிலையம் உள்ளது - நிலையக் குறியீடு MBU. இது இந்திய ரயில்வேயின் தெற்கு ரயில்வே மண்டலத்தின் திருச்சிராப்பள்ளி கோட்டத்தின் கட்டுப்பாட்டில் உள்ளது. விழுப்புரம் - திருச்சி, (வழி: கடலூர், மயிலாடுதுறை, கும்பகோணம், தஞ்சாவூர் மின்மயமாக்கப்படாத அகலப் பாதை.இது மெயின் லைன் என்றும் அழைக்கப்படுகிறது. இதன் வழியே இயக்கப்படும் ரயில்கள் மேல்பட்டம்பாக்கத்தில் ரயில் நிலையத்தின் வழியாக செல்கின்றன.
# மேல்பட்டாம்பாக்கம்

## விமான நிலையங்கள்

மிக அருகில் உள்ள விமான நிலையம் நெய்வேலி விமான நிலையம் மற்றும் புதுச்சேரி - பாண்டிச்சேரி விமான நிலையம் - 42.2 கிலோமீட்டர் தொலைவில் உள்ளது. ஸ்பைஸ்ஜெட் புதுச்சேரியிலிருந்து ஹைதராபாத் வரை வழக்கமான விமானங்களை இயக்குகிறது.
# மேல்பட்டாம்பாக்கம்

## பேரூராட்சியின் அமைப்பு

5.67 ச.கி.மீ.. பரப்பும் , 15 பேரூராட்சி மன்ற உறுப்பினரகளையும், 72 தெருக்களையும் கொண்ட இப்பேரூராட்சி பண்ருட்டி (சட்டமன்றத் தொகுதி)க்கும், கடலூர் மக்களவைத் தொகுதிக்கும் உட்பட்டது.
# மேல்பட்டாம்பாக்கம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 1,603 வீடுகளும், 6,887 மக்கள்தொகையும் கொண்டது. மேலும் இப்பேரூராட்சியின் எழுத்தறிவு 84.34% மற்றும் பாலின விகிதம் 1,000 ஆண்களுக்கு, 982 பெண்கள் வீதம் உள்ளனர்.
# மேல்பட்டாம்பாக்கம்

## பள்ளிகள்

அரசு உயர்நிலைப் பள்ளி.
ஊராட்சி ஒன்றிய நடுநிலைப்பள்ளி
ஆனந்தா மெட்ரிகுலேஷன் பள்ளி.
பெண்கள் கிறிஸ்தவ மேல்நிலைப் பள்ளி.
ஊராட்சி ஒன்றிய தொடக்கப்பள்ளி.
# மேல்பட்டாம்பாக்கம்

## வழிபாட்டுத்தலங்கள்

- அருள்மிகு சிவசுப்பிரமணியசுவாமி திருக்கோயில்
- அருள்மிகு சிவலோகநாதர் கோயில்
- அஹ்லெ ஹதீஸ் பள்ளிவாசல்.
# மேலூர், மதுரை மாவட்டம்

**மேலூர்** (ஆங்கிலம்:Melur) இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டத்தில் இருக்கும் ஒரு நகராட்சி ஆகும். இங்கு பிரதான தொழிலாக கலப்பை தொழிற்சாலை முக்கியப் பங்கு வகிக்கின்றது. இந்நகரமானது மதுரையிலிருந்து திருச்சி, சென்னை செல்லும் பிரதான சாலையில் அமைந்துள்ளது.
# மேலூர், மதுரை மாவட்டம்

## புவியியல்

மதுரை மாவட்டத்தில், என்ற புவியியல் ஆள்கூறுகள் கொண்டு, மேலூர் அமைந்துள்ளது. கடல் மட்டத்தில் இருந்து இவ்வூர் சராசரியாக 149 மீட்டர் (488 அடி) உயரத்தில் இருக்கின்றது.
# மேலூர், மதுரை மாவட்டம்

## மக்கள் வகைப்பாடு

இந்திய 2011 மக்கள் தொகை கணக்கெடுப்பின்படி 40,017 மக்கள் இங்கு வசிக்கின்றார்கள். இவர்களில் 20,405 ஆண்கள், 19,612 பெண்கள் ஆவார்கள். மேலூரில் 1000 ஆண்களுக்கு 961 பெண்கள் உள்ளனர். இது தமிழக மாநில சராசரியான 996-யை விட குறைவானது. மேலூர் மக்களின் சராசரி கல்வியறிவு 89.51% ஆகும், இதில் ஆண்களின் கல்வியறிவு 94.27%, பெண்களின் கல்வியறிவு 84.60% ஆகும். இது மாநில சராசரி கல்வியறிவான 80.09% விட அதிகமானதே. மேலூர் மக்கள் தொகையில் 4,488 (11.22%) ஆறு வயதுக்குட்பட்டோர் ஆவார்கள். ஆறு வயதுக்குட்பட்ட குழந்தைகளின் பாலின விகிதம் 1000 ஆண்களுக்கு 907 பெண்கள் என்றுள்ளது. இது தமிழக சராசரியான 943-க்கு குறைவானதாக உள்ளது.  
2011 ஆம் ஆண்டின் மதவாரியான கணக்கெடுப்பின் படி இந்துக்கள் அதிக எண்ணிக்கையில் உள்ளனர். மொத்த மக்கள்தொகையில் இந்துக்கள் 78.72% ஆக இருக்கின்றனர். அதையடுத்து இசுலாமியர்கள் 18.80% கிருஸ்துவர்கள் 2.19%, என்ற விகிதத்தில் இருக்கின்றனர். மேலூர் மொத்த மக்கள்தொகையில் தாழ்த்தப்பட்டோர் 12.33%, பழங்குடியினர் 0.39% ஆக உள்ளனர். மேலூரில் 9,872 வீடுகள் உள்ளன.
# மேல்விஷாரம்

**மேல்விஷாரம்** (ஆங்கிலம்:Melvisharam), இந்தியாவின் தமிழ்நாடு மாநிலத்தில் அமைந்துள்ள இராணிப்பேட்டை மாவட்டத்தின், வாலாஜாபேட்டை வட்டத்தில் உள்ள இரண்டாம் நிலை நகராட்சி ஆகும். மேல்விஷாரம் நகரம் வாலாஜாபேட்டைக்கு மேற்கே 18 கி.மீ. தொலைவில் உள்ளது.
# மேல்விஷாரம்

## மக்கள் வகைப்பாடு

2011-ஆம் ஆண்டு மக்கள் தொகை கணக்கெடுப்பின்படி, 21 நகராட்சி மன்ற உறுப்பினர்களையும், 8,906 குடும்பங்களையும் கொண்ட இந்நகரத்தின் மக்கள்தொகை 44,786 ஆகும். இந்நகரத்தின் எழுத்தறிவு 83.5% மற்றும் பாலின விகிதம் 1000 ஆண்களுக்கு 977 பெண்கள் வீதம் உள்ளனர். 6 வயதிற்குட்பட்ட குழந்தைகளின் 5508 எண்ணிக்கை ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 916 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே4,025 மற்றும் 15 ஆகவுள்ளனர். மக்கள்தொகையில் இந்துக்கள் 22.97%, இசுலாமியர்கள் 76.12%, கிறித்தவர்கள் 0.77%% , தமிழ்ச் சமணர்கள் 0.0%, பிறர் 0.12% ஆகவுள்ளனர்.
# மீஞ்சூர்

**மீஞ்சூர்** இந்தியாவின் தமிழ்நாடு மாநிலத்தில் அமைந்துள்ள திருவள்ளூர் மாவட்டம், பொன்னேரி வட்டத்தில் இருக்கும் ஒரு பேரூராட்சி ஆகும். மீஞ்சூர் ஊராட்சி ஒன்றியத்தின் வட்டார வளர்ச்சி அலுவலகம் மீஞ்சூரில் இயங்குகிறது. மீஞ்சூர், காஞ்சி மாநகரைப் போன்று, கோவில்கள் நிறைந்த தலம் என்பதால், இதனை, **வடகாஞ்சி** என்றும் அழைப்பர். இங்குள்ள வரதராஜ பெருமாள் கோவிலில் திருவிழா, பத்து நாட்கள் மிகச் சிறப்பாக நடைபெறும்.
# மீஞ்சூர்

## அமைவிடம்

பொன்னேரி வட்டத்தில் அமைந்த மீஞ்சூர், திருவள்ளூரிலிருந்து 54 கி.மீ. தொலைவில் உள்ளது. மீஞ்சூரில் தொடருந்து நிலையம் உள்ளது. இதனருகே, கிழக்கில் எண்ணூர் 10 கி.மீ.; மேற்கில் சோழவரம் 10 கி.மீ.; வடக்கில் பொன்னேரி 10 கி.மீ.; தெற்கில் சென்னை 20 கி.மீ. தொலைவில் உள்ளன.
# மீஞ்சூர்

## பேரூராட்சியின் அமைப்பு

8.28 ச.கி.மீ. பரப்பும், 18 பேரூராட்சி மன்ற உறுப்பினர்களையும், 562 தெருக்களையும் கொண்ட இப்பேரூராட்சி பொன்னேரி (சட்டமன்றத் தொகுதி) மற்றும் திருவள்ளூர் மக்களவைத் தொகுதிக்கு உட்பட்டதாகும்.
# மீஞ்சூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, இப்பேரூராட்சி 7,048 வீடுகளும், 28,337 மக்கள்தொகையும், கொண்டது. மேலும், இப்பேரூராட்சியின் எழுத்தறிவு 87.88% மற்றும் பாலின விகிதம் ஆயிரம் ஆண்களுக்கு, 1000 பெண்கள் வீதம் உள்ளனர்.
# மீஞ்சூர்

## புவியியல்

இவ்வூரின் அமைவிடம் ஆகும். கடல் மட்டத்திலிருந்து இவ்வூர், சராசரியாக 11&nbsp;மீட்டர் (36&nbsp;அடி) உயரத்தில் இருக்கின்றது.
# மொடக்குறிச்சி

**மொடக்குறிச்சி** (ஆங்கிலம்:**Modakurichi**), இந்தியாவின் தமிழ்நாடு மாநிலத்தில் அமைந்துள்ள ஈரோடு மாவட்டத்தில் மொடக்குறிச்சி வட்டத்தில் இருக்கும் ஒரு பேரூராட்சி ஆகும். மொடக்குறிச்சி நகரம் முந்தைய கோயம்புத்தூர் மாவட்டத்தில் ஒரு பகுதியாக இருந்தது.
# மொடக்குறிச்சி

## அமைவிடம்

மொடக்குறிச்சி பேரூராட்சிக்கு வடக்கில் 17 கி.மீ. தொலைவில் ஈரோடு உள்ளது. இதன் கிழக்கில் கொடுமுடி 28 கி.மீ.; மேற்கில் பெருந்துறை 26 கி.மீ. தொலைவில் உள்ளன.
# மொடக்குறிச்சி

## பேரூராட்சியின் அமைப்பு

11.78 ச.கி.மீ. பரப்பும், 15 பேரூராட்சி மன்ற உறுப்பினர்களையும், 68 தெருக்களையும் கொண்ட இப்பேரூராட்சி மொடக்குறிச்சி (சட்டமன்றத் தொகுதி)க்கும், ஈரோடு மக்களவைத் தொகுதிக்கும் உட்பட்டது.
# மொடக்குறிச்சி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 3,076 வீடுகளும், 9,907 மக்கள்தொகையும் கொண்டது.
# மொடக்குறிச்சி

## புகழ்பெற்றவர்கள்

- சுப்புலெட்சுமி ஜெகதீசன், 1977 மற்றும் 1996 ஆண்டுகளில் மொடக்குறிச்சி (சட்டமன்றத் தொகுதி)யில் போட்டியிட்டு வென்றவர். இவர் 1977 - 80 ஆம் ஆண்டுகளில் எம். ஜி. ஆர். அமைச்சரவையில் இடம் பெற்றார். பின்னர் தி.மு.க.வில் சேர்ந்து, 1989-இல் மு. கருணாநிதி அமைச்சரவையில் சமூகநலத்துறை அமைச்சராகப் பொறுப்பு வகித்தார்.
# மோகனூர்

**மோகனூர்** (*Mohanur*) என்பது தமிழ்நாட்டின் நாமக்கல் மாவட்டம், மோகனூர் வட்டத்தில் இருக்கும் ஒரு நகராட்சி ஆகும். இங்கு **சேலம் கூட்டுறவு சர்க்கரை ஆலை** அமைந்துள்ளது. நாமக்கல் கவிஞர் இராமலிங்கம் பிள்ளை இங்கு பிறந்தார். மோகனூர் சோழ மண்டலத்தின் மேற்கு எல்லையாகவும், சோழ மண்டலத்தின் முகம் போன்றும் அமைந்திருப்பதால் இந்த ஊர் வரலாற்று காலத்தில் *முகவனூர்* என்றழைக்கப்பட்டது.
# மோகனூர்

## அமைவிடம்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 143&nbsp;மீட்டர் (469&nbsp;அடி) உயரத்தில் இருக்கின்றது.  
மோகனூர் பேரூராட்சிக்கு வடக்கில் நாமக்கல் 19 கி.மீ. தொலைவிலும்; கிழக்கில் காட்டுப்புத்தூர் 15 கி.மீ. தொலைவிலும் உள்ளது. கரூரிலிருந்து 13 கி.மீ தொலைவிலும் உள்ள மோகனூர் காவிரிக் கரையோரம் அமைந்துள்ளது.  
மோகனூரில் காவிரி ஆறானது வடக்கிலிருந்து தெற்கு நோக்கி பாய்கிறது. காவிரியின் மறு கரையில் வாங்கல் உள்ளது, சேலம் - நாமக்கல் - கரூர் இருப்புப்பாதை இவ்வூர் வழியாகச் செல்கிறது.
# மோகனூர்

## நிருவாகம்

பேரூராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் நகராட்சியாக தரம் உயர்த்தப்பட்டது. இந்த ஊரானது நாமக்கல் (சட்டமன்றத் தொகுதி)க்கும், நாமக்கல் மக்களவைத் தொகுதிக்கும் உட்பட்டது.
# மோகனூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இந்த ஊரில் 3,890 வீடுகளும், 14,315 மக்கள்தொகையும் கொண்டது.
# மோகனூர்

## பள்ளிகள்

1. அரசினர் ஆண்கள் மேனிலை பள்ளி
1. அரசினர் பெண்கள் மேனிலை பள்ளி
1. சேலம் கூட்டுறவு சர்க்கரை ஆலை மெட்ரிகுலேஷன் பள்ளி
1. கலைமகள் மெட்ரிகுலேஷன் பள்ளி
1. சரோஜினி வித்யாலயா மெட்ரிகுலேஷன் பள்ளி
1. ராசி மெட்ரிகுலேஷன் பள்ளி
மற்றும் பஞ்ஜாயத்து துவக்கப்பள்ளிகளும் சில உள்ளன
# மோகனூர்

## மருத்துவமனைகள்

1. கேஜே மருத்துவமனை
1. தனராசா மருத்துவமனை
1. மலர் மருத்துவமனை
1. தங்கம் மருத்துவமனை
1. காந்தமலை மருத்துவமனை
1. குமரன் மருத்துவமனை
1. சர்க்கரை ஆலை மருத்துவமனை
1. பழனி (கருணாநிதி) மருத்துவமனை
# மோகனூர்

## திரையரங்குகள்

1. பாலசுப்பிரமணியா
1. அய்யனார் (இயங்காத நிலையில்)
# மோகனூர்

## இதனையும் காண்க

- மோகனூர் வட்டம்
# மூலக்கரைப்பட்டி

**மூலக்கரைப்பட்டி** (ஆங்கிலம்:**Moolakaraipatti**), இந்தியாவின் தமிழ்நாடு மாநிலத்தில் அமைந்துள்ள திருநெல்வேலி மாவட்டம், நாங்குநேரி வட்டத்தில் இருக்கும் ஒரு பேரூராட்சி ஆகும்.
# மூலக்கரைப்பட்டி

## அமைவிடம்

திருநெல்வேலியிலிருந்து 28 கி.மீ. தொலைவிலும், நாங்குநேரியில்ருந்து 14 கி.மீ. தொலைவிலும் உள்ளது மூலக்கரைப்பட்டி பேரூராட்சி.
# மூலக்கரைப்பட்டி

## பேரூராட்சியின் அமைப்பு

34 ச.கி.மீ. பரப்பும், 15 வார்டுகளும் கொண்ட இப்பேரூராட்சி நாங்குநேரி (சட்டமன்றத் தொகுதி)க்கும், திருநெல்வேலி மக்களவைத் தொகுதிக்கும் உட்பட்டது.
# மூலக்கரைப்பட்டி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,899 வீடுகளும், 11,112 மக்கள்தொகையும் கொண்டது.
# மூப்பேரிபாளையம்

**மூப்பேரிபாளையம்** (ஆங்கிலம்:Mopperipalayam), இந்தியாவின் தமிழ்நாடு மாநிலத்தில் அமைந்துள்ள கோயம்புத்தூர் மாவட்டம், சூலூர் வட்டத்தில் இருக்கும் ஒரு பேரூராட்சி ஆகும். இங்கு கல்வி நிறுவனங்கள், தொழிற்சாலைகள், விசைத்தறி தொழிற்சாலைகள அதிக அளவில் உள்ளது
# மூப்பேரிபாளையம்

## அமைவிடம்

இப்பேரூராட்சி, கோயம்புத்தூரிலிருந்து 30 கி.மீ. தொலைவில் உள்ளது. இதனருகே 10 கி.மீ. தொலைவில் உள்ள சோமனூரில் தொடருந்து நிலையம் உள்ளது. இதனருகே அவிநாசி 18 கி.மீ.; சரவணம்பட்டி 17 கி.மீ.; அன்னூர் 11 கி.மீ.; சூலூர் 18 கி.மீ. தொலைவில் உள்ளன.
# மூப்பேரிபாளையம்

## பேரூராட்சியின் அமைப்பு

15 ச.கி.மீ. பரப்பும், 15 வார்டுகளும், 71 தெருக்களும் கொண்ட இப்பேரூராட்சி, சூலூர் (சட்டமன்றத் தொகுதி)க்கும், கோயம்புத்தூர் மக்களவைத் தொகுதிக்கும் உட்பட்டது.
# மூப்பேரிபாளையம்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி, இப்பேரூராட்சி 3,094 வீடுகளும், 10,923 மக்கள்தொகையும் கொண்டது.
# முகாசிபிடாரியூர்

**முகாசிப்பிடாரியூர்** (*Mukasipidariyur*) என்பது தமிழ்நாட்டின் ஈரோடு மாவட்டத்தில் இருக்கும் ஒரு பேரூராட்சி ஆகும்.  
ஊராட்சியாக இருந்த இந்த ஊர் 2025 ஆம் ஆண்டு தமிழ்நாடு அரசால் பேரூராட்சியாக தரம் உயர்த்தப்பட்டது.
# முகாசிபிடாரியூர்

## அமைவிடம்

இந்த ஊரானது மாவட்ட தலைநகரான ஈரோட்டிலிருந்து 27 கிலோமீட்டர் தொலைவிலும், சென்னிமலையில் இருந்து 2 கிலோமீட்டர் தொலைவிலும், மாநிலத் தலைநகரான சென்னையில் இருந்து 416 கிலோமீட்டர் தொலைவிலும் உள்ளது.
# முகாசிபிடாரியூர்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 11,045 மக்கள் இங்கு வசிக்கின்றார்கள். இவர்களில் 50% ஆண்கள், 50% பெண்கள் ஆவார்கள். முகசிப்பிடாரியூர் மக்களின் சராசரி கல்வியறிவு 62% ஆகும், இதில் ஆண்களின் கல்வியறிவு 73%, பெண்களின் கல்வியறிவு 51% ஆகும். இது இந்திய தேசிய சராசரி கல்வியறிவான 59.5% விட கூடியது. முகசிப்பிடாரியூர் மக்கள் தொகையில் 9% ஆறு வயதுக்குட்பட்டோர் ஆவார்கள்.
# முக்கூடல்

**முக்கூடல்** (ஆங்கிலம்:**Mukkudal**) இந்தியாவின், தமிழ்நாடு மாநிலத்தில் அமைந்துள்ள திருநெல்வேலி மாவட்டம், சேரன்மாதேவி வட்டத்தில் இருக்கும் தேர்வுநிலை பேரூராட்சி ஆகும்.
# முக்கூடல்

## பெயர்க் காரணம்

தாமிரபரணி ஆறு, மணிமுத்தாறு மற்றும் கடநா நதிகள் இவ்விடத்தில் கலப்பதால், இதற்கு முக்கூடல் எனப்பெயராயிற்று.
# முக்கூடல்

## அமைவிடம்

முக்கூடல் பேரூராட்சிக்கு கிழக்கே திருநெல்வேலி (20 கி.மீ..); மேற்கே அம்பாசமுத்திரம் (15 கி.மீ..); வடக்கே ஆலங்குளம் (19 கி.மீ..); தெற்கே சேரன்மாதேவி (11 கி.மீ..) ; வட மேற்கு கடையம் (15 கி.மீ..) தொலைவிலும் அமைந்துள்ளது.
# முக்கூடல்

## பேரூராட்சியின் அமைப்பு

15.36 ச.கி.மீ.. பரப்பும், 15 வார்டுகளும், 107 தெருக்களும் கொண்ட இப்பேரூராட்சி ஆலங்குளம் (சட்டமன்றத் தொகுதி)க்கும், திருநெல்வேலி மக்களவைத் தொகுதிக்கும் உட்பட்டது.
# முக்கூடல்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 6298 வீடுகளும், 14,983 மக்கள்தொகையும் கொண்டது.
# முக்கூடல்

## கோயில்கள்

- முக்கூடல் முத்துமாலை அம்பாள் கோயில்
- முக்கூடல் நாராயணசுவாமி கோயில்
- முக்கூடல் சாலையம்பெருமாள் கோயில்
- முக்கூடல் ஸ்ரீ சீதாதேவி சமேத ஸ்ரீ இராமசாமி திருக்கோவில்
# முளகுமூடு

**முளகுமூடு** (**Mulagumudu**), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டம், கல்குளம் வட்டத்தில் இருக்கும் ஒரு பேரூராட்சி ஆகும்.
# முளகுமூடு

## அமைவிடம்

கன்னியாகுமரியிலிருந்து 20 கி.மீ. தொலைவில் உள்ள முளகுமூடு பேரூராட்சிக்கு அருகமைந்த தொடருந்து நிலையம், 4 கி.மீ. தொலைவில் பள்ளியாடியில் உள்ளது.
# முளகுமூடு

## அருகமைந்த ஊர்கள்

இதன் கிழக்கே தக்கலை 5 கி.மீ.; மேற்கே மார்த்தாண்டம் 11 கி.மீ.; வடக்கே திருவட்டாறு 15 கி.மீ.; தெற்கே திங்கள்நகர் 9 கி.மீ. தொலைவில் உள்ளது.
# முளகுமூடு

## பேரூராட்சியின் அமைப்பு

8.5 ச.கி.மீ. பரப்பும், 18 வார்டுகளும், 31 தெருக்களும் கொண்ட இப்பேரூராட்சி குளச்சல் (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
# முளகுமூடு

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 5041 வீடுகளும், 19538 மக்கள்தொகையும் கொண்டது.
# மூலனூர்

**மூலனூர்** (ஆங்கிலம்:Mulanur), இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டத்திலுள்ள, தாராபுரம் வட்டத்தில் உள்ள மூலனூர் ஊராட்சி ஒன்றியத்தின் தலமையிடமும், தேர்வு நிலை பேரூராட்சி ஆகும்.  
இப்பேரூராட்சி பகுதியில் விவசாயமே முக்கிய தொழிலாகும். மழைப் பொழிவை ஆதாராமாகக் கொண்டு இப்பகுதியில் விவசாய பணிகளும், கால்நடைகள் வளர்ப்பும் மேற்கொள்ளப்படுகிறது. முருங்கைக்காய், மிளகாய் மற்றும் கண்வலி கிழங்கு என்ற மருத்துவ தன்மையுள்ள கிழங்கு அதிக அளவில் பயிரிடப்படுகிறது. இப்பேரூராட்சி பகுதி முழுமைக்கும் காவிரி ஆற்றின் நீரை கொடுமுடி என்ற இடத்திலிருந்து கூட்டுக் குடிநீர் திட்டம் மூலம் குடிநீர் விநியோகம் செய்யப்படுகிறது.
# மூலனூர்

## அமைவிடம்

இப்பேரூராட்சியிலிருந்து திருப்பூர் 67 கி.மீ. தொலைவில் உள்ளது. இதனருகே மேற்கில் தாராபுரம் 20 கி.மீ.; வடக்கில் வெள்ளக்கோயில் 20 கி.மீ. தொலைவில் உள்ளது.
# மூலனூர்

## பேரூராட்சியின் அமைப்பு

இது 48.5 ச.கி.மீ. பரப்பும், 15 பேரூராட்சி மன்ற உறுப்பினர்களையும், 105 தெருக்களையும் கொண்ட இப்பேரூராட்சி தாராபுரம் (சட்டமன்றத் தொகுதி)க்கும், ஈரோடு மக்களவைத் தொகுதிக்கும் உட்பட்டது.
# மூலனூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 4,617 வீடுகளும், 15,223 மக்கள்தொகையும் கொண்டது.
# மூலனூர்

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 238&nbsp;மீட்டர் (780&nbsp;அடி) உயரத்தில் இருக்கின்றது.
# முசிறி (திருச்சி மாவட்டம்)

**முசிறி** (*Musiri*), இந்தியாவின் தமிழ்நாடு மாநிலத்தில், திருச்சிராப்பள்ளி மாவட்டம், முசிறி வட்டத்தின் நிர்வாகத் தலைமையிடமும், நகராட்சியும் ஆகும். திருச்சிக்கு வடமேற்கில் 32 கி.மீ தொலைவில் முசிறி நகராட்சி உள்ளது.
# முசிறி (திருச்சி மாவட்டம்)

## 2021-இல் நகராட்சியாக தரம் உயர்த்தப்படல்

16 அக்டோபர் 2021 அன்று முசிறி பேரூராட்சியை நகராட்சியாக தரம் உயர்த்துவதற்கான அரசாணையை, நகராட்சி நிர்வாகம் மற்றும் குடிநீர் வழங்கல் கூடுதல் தலைமைச் செயலாளர் சிவதாஸ் மீனா வெளியிட்டார்.
# முசிறி (திருச்சி மாவட்டம்)

## வரலாறு

ஒப்புமை நினைவால் கருவூர்ச் சேரர் சூட்டிய பெயர் இந்த ஊர் முசிறி. முசிறி (சேரநாட்டுத் துறைமுகம்). இதன் பெயர்தான் காவிரிக்கரை முசிறிக்குச் சூட்டப்பட்டுள்ளது.
# முசிறி (திருச்சி மாவட்டம்)

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 82&nbsp;மீட்டர் (269&nbsp;அடி) உயரத்தில் இருக்கின்றது.
# முசிறி (திருச்சி மாவட்டம்)

## நகராட்சியின் அமைப்பு

18.80 ச.கி.மீ. பரப்பும், 24 வார்டுகளும், 105 தெருக்களும் கொண்ட நகராட்சி முசிறி (சட்டமன்றத் தொகுதி)க்கும், பெரம்பலூர் மக்களவைத் தொகுதிக்கும் உட்பட்டது.
# முசிறி (திருச்சி மாவட்டம்)

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இந்நகராட்சி 7,764 வீடுகளும், 28,727 மக்கள்தொகையும் கொண்டது.
# முசிறி (திருச்சி மாவட்டம்)

## கல்வி

முசிறியில் மொத்தம் 4 மேல்நிலைப்பள்ளிகள் உள்ளன.
- அரசினர் ஆண்கள் மேல்நிலைப்பள்ளி (முசிறி - திருச்சி சாலை)
- அரசினர் பெண்கள் மேல்நிலைப்பள்ளி (முசிறி - தா.பேட்டை சாலை)
- அமலா பெண்கள் மேல்நிலைப்பள்ளி [தமிழ் & ஆங்கிலம் (அரசு உதவி)] (முசிறி - துறையூர் சாலை)
- சாந்தி மெட்ரிகுலேசன் மேல்நிலைப்பள்ளி (முசிறி - தா.பேட்டை சாலை)
# முசிறி (திருச்சி மாவட்டம்)

## கல்லூரி

முசிறி அருகே 4 கி.மீ தொலைவில் வடுகபட்டி என்னும் பகுதியில் அறிஞர் அண்ணா அரசு கலை மற்றும் அறிவியல் கல்லூரியானது. இது 1968 முதல் செயல்பட்டு வருகின்றது.  
மேலும் முசிறி - துறையூர் நெடுஞ்சாலையில் முசிறியிலிருந்து சரியாக 5 கி.மீ தொலைவில் சிவிலிப்பட்டி என்னும் சிற்றூரில் MIT என்னும் தனியார் பல்-தொழில்நுட்பக் கல்லூரி அமைந்துள்ளது
# முசிறி (திருச்சி மாவட்டம்)

## பிற தகவல்கள்

மேலும் முசிறி வளர்ச்சி பெற்று வரும் நகராட்சியாகும். இங்கே 2 பேருந்து நிலையங்கள் உள்ளன. இங்கே பல வளர்ந்து வரும் தொழில் துறை நிறுவனங்கள் உள்ளன. முசிறியின் முக்கிய பகுதியாகக் கருதப்படும் கைகாட்டி பகுதியில் பல ஜவுளி கடைகள், வங்கிகள், நிதி நிறுவன்ங்கள் மற்றும் பங்கு வர்த்தக நிறுவனங்கள் அமைந்துள்ளன.  
முசிறி அருகே சுமார் 14 கி.மீ தொலைவில் குணசீலம் என்னும் ஊரில் அமையப் பெற்ற வைணவ தலமே பிரசன்ன வெங்கடாசலபதி ஆலயமாகும். மேலும் மன நலம் பாதிக்கப்பட்டோரை குணமாக்கும் சக்தி வாய்ந்த கோவில் என்று நம்பப்படுகிறது.  
முசிறி கைகாட்டியில் இருந்து காவிரிக் கரைக்கு அருகில் கரை அடிக்கடி உடைந்து வந்த நிலையில் கட்டப்பட்ட கோவிலே அழகுநாச்சியம்மன் கோவிலாகும். 21 பந்தி தெய்வங்களை கொண்ட கோவிலாகும்.
# முத்துப்பேட்டை (திருவாரூர் மாவட்டம்)

**முத்துப்பேட்டை** (*Muthupet*), இந்தியாவின் தமிழ்நாடு மாநிலத்தில் திருவாரூர் மாவட்டத்தில் முத்துப்பேட்டை வட்டத்தை சேர்ந்த ஒரு நகரம் மற்றும் தேர்வு நிலை பேரூராட்சி ஆகும். முத்துப்பேட்டை ஊராட்சி ஒன்றியத்தின் வட்டார வளர்ச்சி அலுவலகம் முத்துப்பேட்டையில் உள்ளது. சதுப்புநிலக் காடுகளுக்காகவும் , முத்துப்பேட்டை தர்கா, அருள்மிகு மந்திரபுரீஸ்வரர் கோவில், பேட்டை செபாஸ்டியன் தேவாலயம் போன்ற சுற்றுலா தலங்களுக்காக புகழ்பெற்றது. முத்துப்பேட்டை நகரம் திருவாரூர் மாவட்டத்திலேயே மூன்றாவது பெரிய நகரமாக திகழ்கிறது. பட்டுக்கோட்டை மற்றும் திருத்துறைப்பூண்டி நகரங்களுக்கு இடையே உள்ளது. முத்துப்பேட்டை நகரம் முந்தைய தஞ்சாவூர் மாவட்டத்தில் ஒரு பகுதியாக இருந்தது.  
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 7,102 வீடுகளும் மற்றும் 41,722 மக்கள் தொகையும் கொண்டது.  
நகராட்சியாக அறிவிக்க அனைத்து தகுதியும் அந்தஸ்தும் கொண்ட அடர்த்தியான நகரம் முத்துப்பேட்டை.
# முத்துப்பேட்டை (திருவாரூர் மாவட்டம்)

## அமைவிடம்

முத்துப்பேட்டை பேரூராட்சி, திருவாரூரிலிருந்து 55 கி. மீ. தொலைவில் உள்ளது. முத்துப்பேட்டையில் தொடருந்து நிலையம் உள்ளது. இதனைச்சுற்றி அமைந்த நகரங்கள் திருத்துறைப்பூண்டி 23 கி.மீ. நாகப்பட்டினம் 53 கி.மீ.; பட்டுக்கோட்டை 21 கி. மீ. மன்னார்குடி 36 கி. மீ. தொலைவில் உள்ளது.
# முத்துப்பேட்டை (திருவாரூர் மாவட்டம்)

## தேர்வு நிலை பேரூராட்சியாக

12.80 ச.கி.மீ. பரப்பும், 18 வார்டுகளும், 108 தெருக்களும் கொண்ட இப்பேரூராட்சி திருத்துறைப்பூண்டி (சட்டமன்றத் தொகுதி)க்கும், நாகப்பட்டினம் மக்களவைத் தொகுதிக்கும் உட்பட்டது.  
இங்குள்ள தெருக்கள்:  
1 முகைதீன் பள்ளித் தெரு  
2 செக்கடித் தெரு  
3 புதுத்தெரு  
4 கும்மிவாடி சந்து  
5 புதுமனைத் தெரு  
6 கண்ணாரத் தெரு  
7 ஆஸ்பத்திரி தெரு  
8 கிட்டங்கித் தெரு  
9 கொய்யாத்தோப்பு  
10 பட்டறைக்குளம் சந்து  
11 சீதாவாடி சந்து  
12 அரபித் தெரு  
13 மீன் மார்க்கெட் தெரு  
14 மரைக்காயர் வாடி தெரு  
15 நெய்யக்காரத் தெரு  
16 குட்டியார்பள்ளி சந்து  
17 லெப்பை சந்து  
18 கல்கேணி தெரு  
19 S.P.K.M. தெரு  
20 ஓடக்கரை  
21 குண்டாண் குளத்தெரு  
22 நடுத்தெரு ²  
23 தெற்குத் தெரு  
22 A.S.N. தெரு  
23 திமிலத் தெரு  
24 கால்நடை மருத்துவமனைத் தெரு  
25 கோவிலான் தோப்பு  
26 மாதா கோவில் தெரு  
27 பேட்டை முகைதீன் பள்ளி தெரு  
28 பேட்டை சிவன் கோவில் தெரு  
29 பேட்டை அக்ரஹாரத் தெரு  
30 அங்காளம்மன் கோவில் தெரு  
31 ஆசாத் நகர்  
32 ரஹ்மத் நகர்  
33 ரயிலடித் தெரு  
34 பிள்ளையார் கோவில் தெரு  
35 ஆத்தங்கரைத் தெரு  
36 மதினாபள்ளி தெரு  
37 மக்கா பள்ளி தெரு  
38 நூர் பள்ளி தெரு  
39 கிட்டங்கித் தெரு  
40 துவான் தோட்ட வளாகம்  
41 P.R.M. கொல்லை  
42 கொய்யாத்தோப்பு வடக்குத் தெரு  
43 நடுத்தெரு ³  
44 சீனாபானா தோப்பு  
45 ஆலங்காடு  
46 மங்களூரு  
47 செம்படவன் காடு  
48 தம்பிக்கோட்டை கீழக்காடு  
49 தம்பிக்கோட்டை மாரியம்மன் கோவில் தெரு  
50 சிறிய கடைத்தெரு  
51 பெரிய கடைத்தெரு  
52 மன்னார்குடி சாலை  
53 போஸ்ட் ஆபிஸ் தெரு  
54 சித்தேரி குளத்தெரு  
55 புதுக்குளம் தெரு  
56 O.P.M சந்து  
57 சித்தி விநாயகர் கோவில் தெரு  
58 அரசர் குளத்தெரு  
59 ஆட்டப்பா சந்து  
60 ஜமாலியா தெரு  
61 தம்மானியா தெரு  
62 ரஹ்மத் பள்ளிவாசல் தெரு  
63 முத்துப்பேட்டை தர்காத் தெரு  
64 தீன்முகமது காலனித் தெரு  
65 கோவிலூர் பெரியநாயகி தெரு  
66 கோசாகுளத் தெரு  
67 வாணக்காரத் தெரு  
68 மாரியம்மன் கோவில் தெரு  
69 பாரதியார் தெரு  
70 நண்டு மரைக்காயர் தெரு  
71 M.M.D காசிம் கொல்லை  
72 ஹாஜா சந்து  
73 S.K.M தெரு  
74 அபூஹனிபா தெரு  
75 அக்காஷ் தோப்பு  
76 அச்சக்காரன் வாடி சந்து  
77 அலியார் சந்து  
78 ஷரிப் தெரு  
79 காசிம் தென்னமரக்கடை சந்து  
80 தெற்கு அப்துல்கரீம் சந்து  
81 திருத்துறைப்பூண்டி சாலை  
82 பட்டுக்கோட்டை ரோடு  
83 தென்னை மரக்கடை சந்து  
84 சின்னகட்சி மரக்காயர் தெரு  
85 அப்துல் கரீம் சந்து  
86 நெய்னார்பள்ளி சந்து  
87 பரகத் நகர்  
88 கருமாரியம்மன் கோவில் தெரு  
89 கொய்யா பஜார்  
90 இமாம் அபூஹனிபா தெரு  
91 பேட்டை ரோடு  
92 மன்சூர் நகர்  
93 தெற்கு ரெயில்வே ரொடு  
94 புதுக்குடியிருப்பு  
95 கோவிலூர் மணல் மேட்டுத் தெரு  
96 கல்லடி கொல்லை  
97 பேங்க் தெரு  
98 புதுக்குடி  
99 பூங்கொல்லை  
100 வண்ணான் சந்து  
101 கீழநம்மங்குறிச்சி  
102 தெற்குக் காடு  
103 மருதங்காவெளி  
104 மாரியம்மன் கோவில் தெரு  
105 அய்யா நகர்  
106 புதுகாளியம்மன் கோவில் தெரு  
107 அக்கரஹாரத் தெரு  
108 முத்துசாமி அம்பலம் தெரு
# முத்துப்பேட்டை (திருவாரூர் மாவட்டம்)

## மக்கள்தொகை

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 7102 வீடுகளும், 41722 மக்கள்தொகையும் கொண்டது.
# முத்துப்பேட்டை (திருவாரூர் மாவட்டம்)

## அலுவலகங்கள்

இங்கு மொத்தம் 15 அரசு அலுவலகங்கள், 16 கல்விக்கூடங்கள், 12 மருத்துவமனைகள், 166 தெருக்கள், 21 பள்ளிவாசல்கள், 8 கோவில்கள், 2 தேவாலயம் ஆகியவை அமைந்த்துள்ளன.  
அரசு அலுவலகங்கள்:  
1. வட்டாட்சியர் அலுவலகம்
1. முத்துப்பேட்டை ஊராட்சி ஒன்றிய அலுவலகம்
1. பேரூராட்சி மன்ற அலுவலகம்
1. சார்பதிவாளர் அலுவலகம்
1. வனச்சரக அலுவலகம்
1. தபால் அலுவலகம்
1. சுங்கத் தடுப்பு பிரிவு அலுவலகம்
1. மின்சார வாரிய அலுவலகம்
1. வட்டார கல்வி அலுவலர் அலுவலகம்
1. அரசு பொது நூலகம்
1. தொலைத் தொடர்பு அலுவலகம்
# முத்துப்பேட்டை (திருவாரூர் மாவட்டம்)

## தொழில்

முத்துப்பேட்டையின் பிரதானமாக தொழிலாக இருப்பது மீன் பிடிப்பதும், வீட்டுமனை விற்பனை, விவசாயம், தேங்காய் வியாபாரமுமாகும். முத்துப்பேட்டையிலிருந்து பல மாநிலங்களுக்குத் தேங்காய் ஏற்றுமதி செய்யப்படுகிறது.
# முத்துப்பேட்டை (திருவாரூர் மாவட்டம்)

## சுற்றுலா மையம்

திருவாரூர் மாவட்டம் முத்துப்பேட்டையில் உள்ள அலையாத்தி காடுகள் தமிழ்நாட்டிலேயே மிகப் பெரிய சதுப்பு நிலக்காடுகளாகும். இது திருவாரூர் மற்றும் தஞ்சாவூர் மாவட்டத்திற்கு இடையில் அமைந்துள்ளது. இதன் மொத்த பரப்பளவு 119 கிலோ மீட்டர். முத்துப்பேட்டை மாங்குரோவ் காடுகள் பிச்சாவரம் மாங்குரோவ் காடுகளைவிட 10 மடங்கு பெரியது. தென்னிந்தியாவின் மிகப்பெரிய மாங்குரோவ் காடுகள் இவை.  
முத்துப்பேட்டையில் சதுப்பு நிலக்காடுகள் (லகூன்) அமைந்துள்ளது தனித்தனித்தீவுகளாக காட்சியளிப்பது முத்துப்பேட்டையின் சிறப்பம்சமாகும். உலகின் பல்வேறு பகுதியிலிருந்து பலவகைப் பறவை இனங்கள் குறிப்பிட்ட சில காலங்களில் இங்கு வந்து தங்கி தங்களது தேவைகளை நிறைவேற்றிக் கொள்கிறது.
# முத்துப்பேட்டை (திருவாரூர் மாவட்டம்)

## முத்துப்பேட்டை தர்கா

சுமார் 700 வருடங்கள் பழமை வாய்ந்த முத்துப்பேட்டை தர்காவிற்கு அனைத்து சமுதாய மக்களும் வருகை தருகின்றனர். பழம்பெருமை வாய்ந்த இந்த இடம், இஸ்லாமிய கட்டுமான முறைகளின்படி கட்டப்பட்டதாகும். இஸ்லாமிய மார்க்கத்தில் கூறப்பட்டுள்ள சமூக சம உரிமை, பாகுபாடின்மை ஆகியவற்றை வலியுறுத்திய ஹழரத் ஷைக் தாவூத் காமில் ஒலியுல்லாஹ் எனும் பெருந்தகையின் நினைவிடமாகும்.
# முத்துப்பேட்டை (திருவாரூர் மாவட்டம்)

## அருகில் உள்ள சுற்றுலா தளங்கள்

70 கி.மீ. தொலைவில் தஞ்சாவூரும், 29 கி.மீ. தொலைவில் மல்லிபட்டினமும் வேளாங்கண்ணி நாகூர் தென் கிழக்கு முனையில் கோடியக்கரையும் சுற்றுலா தளங்களாக அமைந்துள்ளன.
# முத்துப்பேட்டை (திருவாரூர் மாவட்டம்)

## நகர வளர்ச்சி

"*ஆவன்னா நேனா உதவி பெறும் துவக்கப் பள்ளி*"தான் முத்துப்பேட்டையில் துவங்கப்பட்ட முதல் பள்ளிக்கூடமாகும். இப்பள்ளி சங்கத்து பள்ளிக்கூடம் என்றும் அழைக்கப்படுகிறது.
# முத்தூர்

**முத்தூர்** (ஆங்கிலம்:Muthur), இந்தியாவின் தமிழ்நாடு மாநிலத்தில் அமைந்துள்ள திருப்பூர் மாவட்டம், காங்கேயம் வட்டத்தில் இருக்கும் ஒரு பேரூராட்சி ஆகும்.
# முத்தூர்

## அமைவிடம்

முத்தூர் முதல் நிலை பேரூராட்சி, காங்கேயம் - கொடுமுடி செல்லும் மாநில நெடுஞ்சாலையில் அமைந்துள்ளது. இப்பேரூராட்சியிலிருந்து வடக்கில் திருப்பூர் 48 கி.மீ. தொலைவில் உள்ளது. இதன் கிழக்கில் கொடுமுடி 18 கி.மீ.; மேற்கில் காங்கேயம் 20 கி.மீ.; தெற்கில் வெள்ளக்கோயில் 12 கி.மீ. தொலைவில் உள்ளன.
# முத்தூர்

## பேரூராட்சியின் அமைப்பு

முத்தூர் பேரூராட்சி, 28 குக்கிராமங்கள் மற்றும் 3 வருவாய் கிராமங்கள் உள்ளடக்கியதாகும். 32.70 ச.கி.மீ. பரப்பும், 15 பேரூராட்சி மன்ற உறுப்பினர்களையும், 70 தெருக்களையும் கொண்ட இப்பேரூராட்சி, காங்கேயம் (சட்டமன்றத் தொகுதி) மற்றும் ஈரோடு மக்களவைத் தொகுதி ஆகியவற்றிற்கு உட்பட்டது.
# முத்தூர்

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பு, இப்பேரூராட்சி 3,948 வீடுகள், 13,212 மக்கள்தொகை கொண்டதைக் குறிக்கிறது.
# முத்தூர்

## கோயில்கள்

முத்தூர் பேரூராட்சிப் பகுதியில், குப்பண்ணசாமி திருக்கோவில், செல்வக்குமாரசாமி திருக்கோவில், சோளீஸ்வரர் திருக்கோவில்கள் அமைந்துள்ளன.
# முத்தையாபுரம்

**முத்தையாபுரம்** (ஆங்கிலம்:Muttayyapuram), இந்தியாவின் தமிழ்நாடு மாநிலத்தில் அமைந்துள்ள தூத்துக்குடி மாவட்டத்தில் இருக்கும் ஒரு பேரூராட்சி ஆகும். தற்போது இவ்வூரை தூத்துக்குடி மாநகராட்சியுடன் இணைக்கப்பட்டுள்ளது.
# முத்தையாபுரம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 30,314 மக்கள் இங்கு வசிக்கின்றார்கள். இவர்களில் 52% ஆண்கள், 48% பெண்கள் ஆவார்கள். முத்தையாபுரம் மக்களின் சராசரி கல்வியறிவு 70% ஆகும், இதில் ஆண்களின் கல்வியறிவு 74%, பெண்களின் கல்வியறிவு 66% ஆகும். இது இந்திய தேசிய சராசரி கல்வியறிவான 59.5% விட கூடியதே. முத்தையாபுரம் மக்கள் தொகையில் 11% ஆறு வயதுக்குட்பட்டோர் ஆவார்கள்.
# மைலாடி

**மயிலாடி** (ஆங்கிலம்:Mylaudy), இந்தியாவின் தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில் இருக்கும் வயல்கள், மலைகள், ஆறுகள், இயற்கை வளங்கள் நிறைந்த ஒரு பேரூராட்சி ஆகும்.
# மைலாடி

## பேரூராட்சியின் அமைப்பு

7.55 சகி.மீ. பரப்பும், 15 வார்டுகளும், 184 தெருக்களும் கொண்ட இப்பேரூராட்சி கன்னியாகுமரி (சட்டமன்றத் தொகுதி)க்கும், கன்னியாகுமரி மக்களவைத் தொகுதிக்கும் உட்பட்டது.
# மைலாடி

## போக்குவரத்து வசதிகள்

வடசேரி, நாகர்கோவில், ஆரல்வாய்மொழி, ராஜவூர், திருச்செந்தூர், தூத்துக்குடி, உவரி, கன்னியாகுமரி ஆகிய இடங்களில் இருந்து தமிழக அரசு பேருந்துகளை இயக்குகிறது. *(1A, 3, 3A, 3B, 3C, 3E, 3F, 3G, V3, 570, 70C, 30C, 30, 33B, 23....)* (மயிலாடியில் பேருந்து நிற்கும்)  
கேரள அரசு புனித இடங்களான ஹரிபாட், திருவனந்தபுரம், நாகர்கோவில், ஆத்தங்கரை பள்ளிவாசல் (திருநெல்வேலி மாவட்டம்) இடையே பேருந்து இயக்குகிறது. (மயிலாடி வழியாக)  
- அருகிலுள்ள விமான நிலையம்: திருவனந்தபுரம் சர்வதேச & உள்நாட்டு விமான நிலையம். (சுமார் 74 கி.மீ தூரம்)
- அருகிலுள்ள ரயில் நிலையம்: நாகர்கோவில் சந்திப்பு. (சுமார் 5 கி.மீ தூரம்)
# மைலாடி

## உழவர் சந்தை

கன்னியாகுமரி மாவட்டத்தில் 2 உழவர் சந்தைகள் மட்டுமே உள்ளன, ஒன்று நாகர்கோவில்-வடசேரி மற்றும் மற்றொன்று மைலாடியில். மைலாடி சந்தையில் 60 கடைகள் உள்ளன, அங்கு விவசாயிகள் நுழைவு கட்டணம் மற்றும் கடை வாடகை செலுத்தாமல் தங்கள் பொருட்களை விற்கலாம்.  
பொதுவாக, இடைத்தரகர்கள் மற்றும் மொத்த வியாபாரிகள் விவசாயிகளிடமிருந்து குறைந்த விலையில் விவசாய பொருட்களை வாங்குகிறார்கள். அவர்கள் செய்யும் பரிவர்த்தனைகளுக்கு விவசாயிகளிடமிருந்து கமிஷனையும் பெறுகிறார்கள். இதையொட்டி, விவசாயிகளிடமிருந்து குறைந்த விலையில் வாங்கப்பட்ட புதிய காய்கறிகள் மற்றும் பழங்கள் சில்லறை வணிகர்களுக்கு அதிக விலைக்கு விற்கப்படுகின்றன, மேலும் சில்லறை வணிகர்கள் அந்த விவசாய பொருட்களை நுகர்வோருக்கு அதிக விலைக்கு விற்கிறார்கள். இதன் விளைவாக, விவசாயிகள் தங்கள் விளைபொருட்களுக்கு குறைந்த விலையை மட்டுமே பெறுகிறார்கள், அதே நேரத்தில் நுகர்வோர் அதே விளைபொருளுக்கு அதிக விலை கொடுக்க வேண்டியுள்ளது. எனவே, விவசாயிகள் மற்றும் நுகர்வோருக்கு அதிக நன்மைகளைப் பெறுவதற்காக தமிழ்நாடு அரசு "உழவர் சந்தை" என்று அழைக்கப்படும் மாற்று சந்தைப்படுத்தல் திட்டத்தை அறிமுகப்படுத்தியுள்ளது.
# மைலாடி

## மருங்கூர் சூர சம்ஹாரம் மற்றும் மைலாடி ஆராட்டு விழா

ஒரு சிறிய மலையின் மேல் அமைந்துள்ள சுப்பிரமணிய சுவாமி கோயில், பார்வையிடத் தகுந்த இடமாகும். இந்தக் கோயில் பகுதி குமாரபுரம் தோப்பூர், மருங்கூர் என்று அழைக்கப்படுகிறது. குமரனின் (சுப்பிரமணிய சுவாமி) பெயரால். ஷஷ்டி மற்றும் சூரசம்ஹாரம் ஆகியவை இந்தக் கோயிலில் பிரபலமான திருவிழாக்கள். புகழ்பெற்ற கந்தஷஷ்டி கவச விழா இங்கு மிகவும் பிரபலமாக உள்ளது மற்றும் முக்கிய திருவிழாவாகக் கொண்டாடப்படுகிறது. 5 நாட்களுக்குப் பிறகு சுப்பிரமணிய சுவாமி வெள்ளி குதிரை வாகனத்தில் மைலாடிக்கு வந்து மைலாடி ஆற்றில் நீராடி 17 பொருட்களுடன் அபிஷேகம் செய்வார். ஒவ்வொரு ஆண்டும் கன்னியாகுமரி மாவட்டத்தில் 5 நாட்கள் சூரசம்ஹாரம் விழாவிற்குப் பிறகு இது கொண்டாடப்பட்டது.  
திருவிழாவின் போது பல்வேறு இடங்களிலிருந்து மக்கள் ஒன்று சேர்கிறார்கள். திருவிழாவின் போது மற்ற மதத்தினரும் ஒன்று கூடுகிறார்கள்.
# மைலாடி

## பள்ளிகள்

- ரிங்கல்தௌபே மேல்நிலைப் பள்ளி, மைலாடி (நிறுவப்பட்டது 1809)
- எஸ்.எம் மெட்ரிகுலேஷன் மேல்நிலைப் பள்ளி.
- மோசஸ் மெட்ரிகுலேஷன் மேல்நிலைப் பள்ளி (முன்னர்: ஜோசப் பள்ளி).
- அரசு தொடக்கப்பள்ளி (மைலாடி மேற்கு).
- அரசு தொடக்கப்பள்ளி (மைலாடி கிழக்கு).
- மவுண்ட் லிட்டெரா சி.பி.எஸ்.இ பள்ளி, மைலாடி.
- ஆரோக்கிய அன்னை அகாடமி மேல்நிலை சி.பி.எஸ்.இ பள்ளி.
# மைலாடி

## மக்கள் தொகை

மூலக்கட்டுரை  
2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சியில் 2,661 வீடுகளும், 10,070 மக்கள்தொகையும் கொண்டது.
# மைலாடி

## பொருளாதாரம்

மைலாடியில் கல் சிற்பம், பெரிய இயந்திரங்களைப் பயன்படுத்தி கல் வெட்டுதல், கல் கோயில் கட்டுதல் ஆகியவை பிரபலமானவை. மகாபலிபுரம் அருகே பல கடவுள் சிலைகளைச் செய்ததற்காகப் பிரபலமானவர். கயத்தாறு இல் கட்டபொம்மன் சிலையும், சென்னை மெரினாவில் உள்ள திருவள்ளுவர் சிலை போன்றவை மைலாடி சிற்பிகளால் செய்யப்பட்டவை. அண்மையில் ஐயன் திருவள்ளுவரின் 6-அடி உயரச் சிலை ஒன்று ஆஸ்ரேலியாவில் நிறுவதற்காக கப்பல் மூலம் அனுப்பிவைக்கப்பட்டள்ளது. மைலாடி சிற்பிகள் ஒரே கல்லில் சிலைகளை செதுக்குவதில் திறமையானவர்கள். மைலாடி கல் சிற்பம் மார்ச் 31, 2023 அன்று தமிழ்நாட்டில் புவியியல் அறிகுறிகள் பெற்றது. தென்னை, நெல் ஒரு பெரிய தோட்டமாகும். மைலாடி இரண்டு மலைகளால் (மேற்குத் தொடர்ச்சி மலைகள், கிழக்குத் தொடர்ச்சி மலைகள்) சூழப்பட்டுள்ளது, மேலும் மைலாடியில் சுனாமி தொடர்ந்து நிலநடுக்கம் ஏற்படுவதற்கான வாய்ப்புகள் இல்லை என்று விஞ்ஞானிகள் கூறுகின்றனர்.
# நாகவக்குளம்

**நாகவக்குளம்** (ஆங்கிலம்:Nagavakulam), இந்தியாவின் தமிழ்நாடு மாநிலத்தில் அமைந்துள்ள மதுரை மாவட்டம், மதுரை வடக்கு வட்டத்தில் இருக்கும் ஒரு கிராமம் ஆகும்.
# நாகவக்குளம்

## மக்கள் வகைப்பாடு

இந்திய 2001 மக்கள் தொகை கணக்கெடுப்பின்படி 17,579 மக்கள் இங்கு வசிக்கின்றார்கள். இவர்களில் 51% ஆண்கள், 49% பெண்கள் ஆவார்கள். நாகவக்குளம் மக்களின் சராசரி கல்வியறிவு 80% ஆகும், இதில் ஆண்களின் கல்வியறிவு 83%, பெண்களின் கல்வியறிவு 77% ஆகும். இது இந்திய தேசிய சராசரி கல்வியறிவான 59.5% விட கூடியதே. நாகவக்குளம் மக்கள் தொகையில் 7% ஆறு வயதுக்குட்பட்டோர் ஆவார்கள்.
# நாகர்கோவில்

**நாகர்கோவில்** (*Nagercoil*), இந்தியாவின், தமிழ்நாடு மாநிலத்தில் அமைந்துள்ள கன்னியாகுமரி மாவட்டத்தில் இருக்கும் ஒரு மாநகராட்சி ஆகும். கன்னியாகுமரி மாவட்டத்தின் தலைநகரமும் நாகர்கோவில் ஆகும். இம்மாநகருக்கு நாஞ்சில்நாடு என்ற பெயரும் உண்டு. ஸ்ரீ நாகராஜாவுக்கு திருக்கோயில் இவ்வூரில் அமைந்துள்ளதால், இவ்வூர் நாகர்கோவில் என அழைக்கப்படுகிறது. நாகர்கோவில் மாநகரமானது தமிழகத்தின் 12-ஆவது பெரிய நகரமாகும். இம்மாநகரின் வழியாக, பழையாறு ஓடுகிறது. நாகர்கோவில் மாநகரமானது, தமிழகத்தில் உள்ள ஒரே 'இயற்கை மாநகரம்' (greenest city) ஆகும்.  
நாகர்கோவில் நகராட்சி, பிப்ரவரி 14, 2019 அன்று தமிழக அரசால் மாநகராட்சியாக முன்னாள் முதலமைச்சர் எடப்பாடி. க. பழனிசாமியால் தரம் உயர்த்தப்பட்டது .
# நாகர்கோவில்

## புவியியல்

கன்னியாகுமரி மாவட்டத்தில், என்ற புவியியல் ஆள்கூறுகள் கொண்டு நாகர்கோவில் பகுதி அமைந்துள்ளது. கடல் மட்டத்திலிருந்து இவ்வூர், சராசரியாக 13&nbsp;மீட்டர் (42&nbsp;அடி) உயரத்தில் இருக்கின்றது.
# நாகர்கோவில்

## மக்கள் பிரதிநிதிகள்

- மாநகராட்சி மேயர் - ரெ.மகேஷ்
- சட்டமன்ற உறுப்பினர் - எம். ஆர். காந்தி
- நாடாளுமன்ற உறுப்பினர் - விஜய் வசந்த்
- மாவட்ட ஆட்சியர் - அழகு மீனா
- மாவட்ட காவல் கண்காணிப்பாளர்- முனைவர் ஸ்டாலின்
# நாகர்கோவில்

## பொருளாதாரம்

தேனீ வளர்த்தல், பனை, தென்னை, மா, பலா, வாழை, தானியம், பூ, மற்றும் ஏனைய இதர வேளாண் பொருட்களை பயிரிடுதல். மேலும் சிறந்த காய், கனிகளை ஏற்றுமதி செய்தல், தென்னை நார் தயாரிப்பு, கயிறு திரித்தல் மற்றும் ஏற்றுமதி. தென்னை ஓலைமுடைதல், பனை ஓலை முடைதல், பூ வணிகம் செய்தல், கைத்தறி நெசவு, இரப்பர் பொருட்கள் தயாரிப்பு, உணவு பதனிடுதல், ஆடு, மாடு, கோழி வளர்த்தல், சுற்றுலா தளங்களை மேம்படுத்தல் மற்றும் பேணி காத்தல் , காற்றாலை மூலம் மின் உற்பத்தி செய்தல், காடு, மேடுகளை செம்மைப்படுத்தி பாதுகாத்தல், திருத்தலங்களையும் அதன் வழிபாட்டு முறைகளையும் செவ்வனே பண்டைய முன்னோர்கள் வழி முறையை கடைபிடித்து பாரம்பரிய முறையை நிலை நாட்டுதல், நாடு தழுவிய முறையை உலகிற்கு ஓர் சான்றாக பறைசாற்றுதலும் நாஞ்சில் நாட்டின் ஓர் பொருளாதார பணிகளில் ஒன்றாகும். இம்மாநகரத்தில் பல தகவல் தொழில்நுட்பத்துறை சார்ந்த அலுவலகங்கள் உள்ளது.
# நாகர்கோவில்

## கோயில்கள்

- துவாரகபதி விநாயகர் திருக்கோவில், பரசுராமன் பெருந்தெரு.
- நாகராஜா கோவில்.
- அழகம்மன் கோவில்.
- **பூதப்பாண்டி அருள்மிகு பூதலிங்கசுவாமி சிவகாமி அம்பாள் திருக்கோவில்**
- ஸ்ரீ அற்புத வினாயகர் கோவில், மீனாட்சிபுரம்.
- மணியடிச்சான் கோவில், அருள்மிகு சுடலை மாடசுவாமி திருக்கோவில்.
- கிருஷ்ணன் கோவில்
- இடர்தீர்த்த பெருமாள் கோவில், வடிவீஸ்வரம்.
- தாணுமாலயன் (சிவன், பிரம்ம, விஷ்ணு) கோவில், சுசீந்திரம்.
- அய்யா வைகுண்டர் தலைமைப் பதி, சுவாமிதோப்பு.
- நடுத்தீர்ப்பு கோவில், உடையப்பங்குடியிருப்பு.
- கைலாச நாதர் கோவில், மேலக்காட்டுவிளை.
- மண்டைக்காடு பகவதி அம்மன் கோவில்.
- கன்னியாகுமரி பகவதி அம்மன் கோவில்.
# நாகர்கோவில்

## கிறிஸ்தவ ஆலயங்கள்

- புனித சவேரியார் பேராலயம், கோட்டாறு''.
- இயேசுவின் திருஇருதய ஆலயம், வேப்பமூடு,நாகர்கோவில்
- புனித அல்போன்ஸா திருத்தலம், நாகர்கோவில்
- புனித அந்தோனியார் ஆலயம்,குருசடி.
- கிறிஸ்து அரசர் ஆலயம்,வெட்டூர்ணிமடம்.
- வேதநகர் புனித மிக்கேல் அதிதூதர் ஆலயம்.
- அன்னை மேரி மாதா ஆலயம், கீழக் காட்டுவிளை.
- புனித தஸ்நேவிஸ் மாதா ஆலயம்,மறவன்குடியிப்பு.
- புனித வளனார் ஆலயம்,வட்டக்கரை.
- பரிசுத்த திருக்குடும்ப ஆலயம்,மேலராமன்புதூர்.
- புனித லூர்து அன்னை ஆலயம்,புன்னைநகர்.
- புனித குழந்தை இயேசு ஆலயம்,பொன்னப்பநாடார்நகர்.
- புனித ஆரோக்கிய அன்னை ஆலயம்,அனந்தன் நகர்.
- புனித ஆரோக்கியநாதர் ஆலயம், புதுக்குடியிருப்பு.
- புனித அந்தோனியார் திருத்தலம்,பெரியகாடு.
# நாகர்கோவில்

## பள்ளிகள்

- சதாவதானிசெய்குதம்பி பாவலர் அரசு மேல்நிலைப்பள்ளி, இடலாக்குடி.(எஸ்.எஸ்.பி)
- ஸ்காட் கிறிஸ்தவ மேல்நிலைப் பள்ளி
- இராணி சேது இலக்குமிபாய் அரசு மேல்நிலைப் பள்ளி(எஸ்.எல்.பி.)
- கவிமணி தேசிக விநாயகம் பிள்ளை அரசு மேல்நிலைப் பள்ளி
- செயின்ட் ஜோசப் மெட்ரிக் மேல்நிலைப் பள்ளி
- ஜோசப் கான்வென்ட் மேல்நிலைப் பள்ளி
- லிட்டில் பிளவர் மேல்நிலைப் பள்ளி
- கார்மல் மேல்நிலைப் பள்ளி
- புனித பிரான்சிஸ் மேல்நிலைப் பள்ளி
- கன்கார்டியா மேல்நிலைப் பள்ளி
- தேசிக விநாயகம் தேவஸ்தானம் மேல்நிலைப் பள்ளி(டிவிடி)
- புனித மிக்கேல் உயர்நிலை பள்ளி (வேதநகர்)
- லண்டன் மிஷன் உயர்நிலைப் பள்ளி சியோன்புரம்.
- அரசு தொடக்க பள்ளி கீழக்காட்டுவிளை.
- எஸ்.எம்.ஆர்.வி. மேல்நிலைப் பள்ளி,வடசேரி.
- அரசு மேல்நிலைப பள்ளி,வடசேரி.
- அரசு மேல்நிலை பள்ளி தெங்கம்புதூர்
- லண்டன் மிஷன் புத்தளம் சர்ச் மேல்நிலை பள்ளி புத்தளம்
# நாகர்கோவில்

## கல்லூரிகள்

- பெண்கள் கிறிஸ்தவ கல்லூரி
- தென் திருவிதாங்கூர் இந்துக் கல்லூரி
- ஸ்காட் கிறிஸ்தவக் கல்லூரி
- அரசினர் கலைக் கல்லூரி
- அரசினர் தொழில்நுட்பக் கல்லூரி
- அரசினர் பொறியியல் கல்லூரி
- அரசு தொழிற்பயிற்சி கல்லூரி
- சிவந்தி ஆதித்தினார் கலை மற்றும் அறிவியல் கல்லூரி பிள்ளையார்புரம்.
-  வைகுண்டர் தொழில்நுட்பக் கல்லூரி
- கிருஷ்ணா தொழில்நுட்பக் கல்லூரி
- புனித சவேரியார் பொறியியல் கல்லூரி
- பொன்ஜெஸ்லி பொறியியல் கல்லூரி
- மார்னிங் ஸ்டார் தொழில்நுட்பக் கல்லூரி
- காமராஜ் தொழில்நுட்பக் கல்லூரி, பழவிளை
- காமராஜ் கல்வியியல் கல்லூரி
- கலைவாணர் பொறியியல் கல்லூரி
- கலைவாணர் தொழில்நுட்பக் கல்லூரி
- பயோனீர் குமாரசாமி கல்லூரி, வெட்டூர்னிமடம்.
# நாகர்கோவில்

## மக்கள்தொகை பரம்பல்

2021-ஆம் ஆண்டு மக்கள் தொகை கணக்கெடுப்பின்படி, 52 மாநகராட்சி மாமன்ற உறுப்பினர்களை கொண்ட இந்நகரத்தின் மக்கள்தொகை 5,22,759 ஆகும். இந்நகரத்தின் எழுத்தறிவு 95% மற்றும் பாலின விகிதம் 1000 ஆண்களுக்கு, 1,045 பெண்கள் வீதம் உள்ளனர். 6 வயதிற்குட்பட்ட குழந்தைகளின் எண்ணிக்கை 20241 ஆகவுள்ளது. குழந்தைகள் பாலின விகிதம், 1000 ஆண் குழந்தைகளுக்கு, 1,000 பெண் குழந்தைகள் வீதம் உள்ளனர். பட்டியல் சமூகத்தினரும், பட்டியல் பழங்குடியினரும் முறையே 9,427 மற்றும் 381ஆகவுள்ளனர். மக்கள்தொகையில் இந்துக்கள் 61.06%, இசுலாமியர்கள் 8.89%, கிறித்தவர்கள் 29.94% மற்றும் பிறர் 0.11% ஆகவுள்ளனர்.
# நாகர்கோவில்

## கோயில்கள்

இதன் அருகில் உள்ள சுசீந்திரம் தாணுமாலயன் கோவில் மிகவும் பிரசித்தி பெற்ற ஒரு கோவில். நாகர்கோவிலில் அமைந்துள்ள நாகராஜா எனும் கோவிலின் பெயராலே இவ்வூருக்கு நாகர்கோவில் எனும் பெயர் வந்தது. இக்கோவில் சமணர்களால் கட்டப்பட்டது. மேலும் பரசுராமன் தெரு 500ஆண்டுகள் பழமையான துவராகபதி விநாயகர் திருக்கோவில் உள்ளது.  
மேலும் நாகர்கோவிலில் இருந்து மேற்கு திசையில் 9 கிலோ மீட்டர் தொலைவில் பாண்டிய மன்னர்களால் உருவாக்க பட்ட பூதப்பாண்டி அருள்மிகு பூதலிங்கசுவாமி சிவகாமி அம்பாள் திருக்கோவில் உள்ளது.  
இக்கோவிலில் தைமாதம் நடைபெறும் தைப்பெரும் திருவிழாவின் 7 ஆம் நாள் திருவிழாவை முன்னிட்டு **அருள்மிகு பூதலிங்கசுவாமி கைலாச பர்வதம் ( ராவணேஸ்வரன்)** வாகனத்தில் பவனி வரும் காட்சி கன்னியாகுமரி மாவட்டத்தில் மிகவும் பிரசித்தி பெற்றதாகும்.  
இங்கு உள்ள சிறிய பாறையின் மேல் இருந்து கிழக்கே பார்த்தால் பெண் ஒருவர் படுத்து கொண்டு இருப்பது போல் காட்சி அளிக்கும் தாடகை மலையின் பிரமாண்டத்தை காணலாம்.
# நாகர்கோவில்

## புகழ் பெற்றவர்கள்

- ப. ஜீவானந்தம்
- கவிமணி தேசிக விநாயகம் பிள்ளை
- சதாவதானி செய்கு தம்பி பாவலர்
- எஸ். வையாபுரிப்பிள்ளை
- என்.எஸ். கிருஷ்ணன்
- சுந்தர ராமசாமி
- நாஞ்சில் நா<nowiki/>டார்
- ஜெயமோகன்
- நேசமணி நாடார்
- avvai shanmugam ( T.K.Shanmugam)
- Music Director K.V.Mahadevan
# நாகர்கோவில்

## போக்குவரத்து

### பேருந்து நிலையம்

#### நாகர்கோவில் மாநகராட்சி அண்ணா பேருந்து நிலையம்

மாநகரின் மையப்பகுதியில் அமைந்துள்ள இப்பேருந்து நிலையத்தில் இருந்து மாநகர பேருந்துகள், கிராமங்களுக்கு செல்லும் நகர பேருந்துகள் இயக்கப்படுகின்றன. குறுகிய தொலைவுப் பேருந்துகள் இப்பேருந்து நிலையத்திலிருந்து இயக்கப்படுகின்றன.
# நாகர்கோவில்

## போக்குவரத்து

### பேருந்து நிலையம்

#### நாகர்கோவில் மாநகராட்சி வடசேரி கிறிஸ்டோபர் பேருந்து நிலையம்

தமிழ்நாட்டின் அனைத்து பகுதிகளுக்கும் பேருந்துகள் இங்கு இருந்து இயக்கப்படுகின்றன. மேலும் ஒரு சில நகர பேருந்துகளும், கிழக்கு கடற்கரை சாலையில் உள்ள கிராமங்களுக்கு நகர பேருந்துகளும் இங்கிருந்து இயக்கப்படுகின்றன.தொலைதூரப் பேருந்துகள் இந்நிலையத்திலிருந்து இயக்கப்படுகின்றன.  
**நாகர்கோவில் மாநகராட்சி வடசேரி தனியார் பேருந்து நிலையம்**  
தமிழ்நாட்டின் அனைத்து பகுதிகளுக்கும் பேருந்துகள் இங்கு இருந்து இயக்கப்படுகின்றன. தொலைதூரப் பேருந்துகள் இந்நிலையத்திலிருந்து இயக்கப்படுகின்றன.தமிழ்நாடு மட்டுமல்லாது வெளி மாநிலங்களுக்கும் ஆம்னி பேருந்துகள் இங்கிருந்து இயக்கப்படுகிறது.
# நாகர்கோவில்

## தொடருந்து நிலையம்

நாகர்கோவில் மாநகரம், இரண்டு தொடருந்து நிலையங்களைக் கொண்டது,
1. நாகர்கோவில் சந்திப்பு
1. நாகர்கோவில் டவுன்  
இதில் நாகர்கோவில் சந்திப்பு நிலையம் முக்கியத் தொடர்வண்டி நிலையமாகும்.
# நாகர்கோவில்

## சுற்றுலாத் தலங்கள்

நாகர்கோவில் மாநகரத்தின் அருகேயுள்ள சுற்றுலாத்தலங்கள்:
- கன்னியாகுமரி
- முட்டம் கடற்கரை
- திற்பரப்பு அருவி
- பத்மநாபபுரம் அரண்மனை
- உதயகிரி கோட்டை
- மாத்தூர் தொட்டிப் பாலம்
- குளச்சல் துறைமுகம்
- மண்டைக்காடு பகவதி அம்மன் கோவில்
- சுசீந்திரம் தாணுமாலயன் கோயில்
- காளிகேசம் காட்டுயிர் புகலிடம்
- காளிகேசம் அருவி
- கரும்பாறை அருவி
- அருவிக்கரை அருவி
- வள்ளிச்சுனை அருவி
- பேச்சிப்பாறை
- பெருஞ்சாணி
- சிதறால் மலைக்கோவில்
- முக்கடல் அணை
- உலக்கை அருவி
- மாம்பழத்துறையாறு நீர்த்தேக்கம்
- இரயுமன்துறை கடற்கரை
- சொத்தவிளை கடற்கரை
- தேங்காய்ப்பட்டணம் கடற்கரை
- கணபதிபுரம் கடற்கரை(லெமூர் கடற்கரை)
- காளிகேசம்
- வட்டக்கோட்டை
- மருந்துவாழ் மலை / மருத்துவ மலை
- சிற்றார் அணைக்கட்டு மற்றும் நெட்டா பகுதி
# நாகர்கோவில்

## இவற்றையும் காண்க

- வேளாண்மை ஆராய்ச்சி நிலையம், திருப்பதிசாரம்
- வேளாண்மை அறிவியல் நிலையம், திருப்பதிசாரம்
# நாகரசம்பட்டி

**நாகரசம்பட்டி** அல்லது **நாகோஜனஹள்ளி** (Nagojanahalli), என்ற ஊரானது இந்தியாவின் தமிழ்நாடு மாநிலத்தில் அமைந்துள்ள கிருட்டிணகிரி மாவட்டம், போச்சம்பள்ளி வட்டத்தில் இருக்கும் ஒரு பேரூராட்சி ஆகும்.  
இங்கு அரசு மேல்நிலைப் பள்ளி உள்ளது. இப்பேரூராட்சிக்குட்பட்ட என். தட்டக்கல் கிராமத்தில் திப்புசுல்தான் காலத்திய கோட்டை உள்ளது. இப்பேரூராட்சியிலிருந்து எட்டு கி.மீ தொலைவில் சோழர் காலத்தில் கட்டப்பட்ட கோயில், தென்பெண்ணை ஆற்றின் கரையோரம் இருப்பதால் பென்னேசுவரமடம் சிவன் கோவில் என அழைப்பர்.
# நாகரசம்பட்டி

## அமைவிடம்

இப்பேரூராட்சிக்கு 25 கி.மீ. தொலைவில் கிருஷ்ணகிரி உள்ளது. இதன் கிழக்கில் ஊத்தங்கரை 30 கி.மீ.; மேற்கில் பாலக்கோடு 40 கி.மீ.; வடக்கில் காவேரிப்பட்டணம் 15 கி.மீ.; தெற்கில் காரிமங்கலம் 15 கி.மீ. தொலைவில் உள்ளது. இதனருகே அமைந்த தொடருந்து நிலையம் 40 கி.மீ. தொலைவில் பாலக்கோடு உள்ளது.
# நாகரசம்பட்டி

## பேரூராட்சியின் அமைப்பு

14.87 ச.கி.மீ. பரப்பும், 15 பேரூராட்சி மன்ற உறுப்பினர்களையும், 59 தெருக்களையும் கொண்ட இப்பேரூராட்சி பர்கூர் சட்டமன்றத் தொகுதிக்கும், கிருஷ்ணகிரி மக்களவைத் தொகுதிக்கும் உட்பட்டது.
# நாகரசம்பட்டி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,483 வீடுகளும், 9,953 மக்கள்தொகையும் கொண்டது.
# நந்திவரம்-கூடுவாஞ்சேரி

**நந்திவரம்-கூடுவாஞ்சேரி** (ஆங்கிலம்:**Nandivaram-Guduvancheri**), இந்தியாவின் தமிழ்நாடு மாநிலத்தில் அமைந்த செங்கல்பட்டு மாவட்டத்தில் உள்ள செங்கல்பட்டு வட்டத்தில் இருக்கும் ஒரு நகராட்சி ஆகும். நந்திவரம்-கூடுவாஞ்சேரி நகராட்சியானது, செங்கல்பட்டு (சட்டமன்றத் தொகுதி) மற்றும் காஞ்சிபுரம் மக்களவைத் தொகுதி ஆகியவற்றிற்குட்பட்டது.
# நந்திவரம்-கூடுவாஞ்சேரி

## 2021-இல் நகராட்சியாக தரம் உயர்த்தப்படல்

நந்திவரம்-கூடுவாஞ்சேரி பேரூராட்சியானது 12 செப்டம்பர் 2021 அன்று நந்திவரம்-கூடுவாஞ்சேரி நகராட்சியாக தரம் உயர்த்தப்பட்டது.
# நந்திவரம்-கூடுவாஞ்சேரி

## அமைவிடம்

சென்னை - திருச்சி தேசிய நெடுஞ்சாலையில் அமைந்த நந்திவரம்-கூடுவாஞ்சேரி பேரூராட்சி, காஞ்சிபுரத்திலிருந்து 57 கி.மீ. தொலைவில் உள்ளது. கூடுவாஞ்சேரியில் தொடருந்து நிலையம் உள்ளது. இதன் கிழக்கே திருப்போரூர் 23 கி.மீ.; மேற்கில் திருப்பெரும்புதூர் 28 கி.மீ.; வடக்கில் பீர்க்கன்கரணை 5 கி.மீ.; தெற்கில் மறைமலைநகர் 7 கி.மீ. தொலைவில் உள்ளன.
# நந்திவரம்-கூடுவாஞ்சேரி

## நகராட்சியின் அமைப்பு

8.50 ச.கி.மீ. பரப்பும், 30 நகராட்சி மன்ற உறுப்பினர்களையும், 312 தெருக்களையும் கொண்ட நகராட்சி செங்கல்பட்டு (சட்டமன்றத் தொகுதி) மற்றும் காஞ்சிபுரம் மக்களவைத் தொகுதி ஆகியவற்றிற்கு உட்பட்டதாகும்.
# நந்திவரம்-கூடுவாஞ்சேரி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பு, இப்பேரூராட்சி 11,252 வீடுகள், மற்றும் 44,098 மக்கள்தொகை கொண்டுள்ளதைக் குறிக்கிறது . மேலும், இப்பேரூராட்சியின் எழுத்தறிவு 91.13% மற்றும் பாலின விகிதம் 1,000 ஆண்களுக்கு, 981 பெண்கள் வீதம் உள்ளனர்.
# நங்கவள்ளி

**நங்கவள்ளி** (ஆங்கிலம்:**Nangavalli**), என்பது இந்தியாவின் தமிழ்நாடு மாநிலத்தில் அமைந்துள்ள சேலம் மாவட்டத்தின் மேட்டூர் வட்டத்தில் இருக்கும் ஒரு பேரூராட்சி ஆகும். இப்பேரூராட்சி பகுதியில் இலட்சுமிநரசிம்மசுவாமி கோவில் மற்றும் சோமேஸ்வரசௌந்திரவள்ளியம்மன் கோவில் அமைந்துள்ளது. மேலும் இப்பேருராட்சி மக்களின் தொழில் விவசாயம் மற்றும் பட்டு கைத்தறி நெசவு ஆகும்.
# நங்கவள்ளி

## அமைவிடம்

தாரமங்கலம் – மேட்டூர் சாலையில் அமைந்த நங்கவள்ளி பேரூராட்சிக்கு கிழக்கில் 38 கி.மீ. தொலைவில் சேலம் உள்ளது. இதனருகே அமைந்த தொடருந்து நிலையம் 15 கி.மீ. தொலைவில் மேட்டூர் அணையில் உள்ளது.
இதன் மேற்கில் மேட்டூர் 21 கி.மீ.; வடக்கில் மேச்சேரி 8 கி.மீ.; தெற்கில் எடப்பாடி 25 கி.மீ. தொலைவில் உள்ளது.
# நங்கவள்ளி

## பேரூராட்சியின் அமைப்பு

8.13 ச.கி.மீ. பரப்பும், 15 பேரூராட்சி மன்ற உறுப்பினர்களையும், 44 தெருக்களையும் கொண்ட இப்பேரூராட்சி எடப்பாடி (சட்டமன்றத் தொகுதி) மற்றும் சேலம் மக்களவைத் தொகுதிக்குட்பட்டதாகும்.
# நங்கவள்ளி

## மக்கள் தொகை பரம்பல்

2011-ஆம் ஆண்டு மக்கள் தொகை கணக்கெடுப்பின்படி இப்பேரூராட்சி 2,706 குடும்பங்களும், 10,809 மக்கள்தொகையும், கொண்டது. மேலும் இப்பேரூராட்சியின் எழுத்தறிவு 74.48% மற்றும் பாலின விகிதம் ஆயிரம் ஆண்களுக்கு, 963 பெண்கள் வீதம் உள்ளனர்.
# நங்கவள்ளி

## புவியியல்

இவ்வூரின் அமைவிடம் ஆகும். கடல் மட்டத்தில் இருந்து இவ்வூர் சராசரியாக 385&nbsp;மீட்டர் (1263&nbsp;அடி) உயரத்தில் இருக்கின்றது.
# நங்கவள்ளி

## திருவிழாக்கள் மற்றும் கோயில்கள்

இங்கு சோமேஸ்வரர் திருக்கோயில், நரசிம்ம ஸ்வாமி திருக்கோயில், இராமலிங்க சௌடேஸ்வரி அம்மன் கோயில்களும் மிகவும் சிறப்பு வாய்ந்த கோயில்களாகும். இது மட்டுமல்லாமல் பள்ளி வாசலும், இங்கு அமைந்து இருப்பது நங்கவள்ளிக்கே உள்ள தனி சிறப்புகளாகும். ஆண்டு தோறும் பங்குனி மாதம் நரசிம்ம ஸ்வாமி கோயிலில் கொண்டாடப்படும் தேர் திருவிழா சுற்று வட்டாரப் பகுதிகளில் மிகவும் சிறப்பு வாய்ந்ததாகும்.
# நங்கவள்ளி

## பொழுதுபோக்குகள்

நங்கவள்ளியில் ஒரு திரையரங்கு உள்ளது.மேலும் அரசு கிளை நூலகம் ஒன்றும் உள்ளது.